CELEX: E2015P0016
Language: et
Date: 2015-07-09 00:00:00
Title: EFTA kohtult nõuandva arvamuse saamise taotlus, mille esitas 9. juulil 2015 Fürstlicher Oberster Gerichtshof, Liechtenstein, kohtuasjas Rainer Armbruster vs. Swiss Life (Liechtenstein) AG (kohtuasi E-16/15)

29.9.2016   
            
            
               ET
            
            
               Euroopa Liidu Teataja
            
            
               C 357/31
            
         EFTA kohtult nõuandva arvamuse saamise taotlus, mille esitas 9. juulil 2015 Fürstlicher Oberster Gerichtshof, Liechtenstein, kohtuasjas Rainer Armbruster vs. Swiss Life (Liechtenstein) AG
   (kohtuasi E-16/15)
   (2016/C 357/11)
   Fürstlicher Oberster Gerichtshof, Liechtenstein (Liechtensteini riigikohus), esitas 9. juuli 2015. aasta kirjas, mis saabus EFTA kohtu kantseleisse 9. juulil 2015, EFTA kohtule taotluse nõuandva arvamuse saamiseks kohtuasjas Rainer Armbruster vs. Swiss Life (Liechtenstein) AG järgmistes küsimustes:
   
               1.
            
            
               Kas Euroopa Parlamendi ja nõukogu 5. novembri 2002. aasta direktiivi 2002/83/EÜ (elukindlustuse kohta) artikli 36 lõiget 2 tuleb tõlgendada nii, et kõnealuses artiklis ja III lisa A osa punkti a alapunktis 11 ja punkti a alapunktis 12 ning B osa punkti b alapunktis 2 osutatud teavitamiskohustust seoses investeerimisriskiga elukindlustuse lepingutega tuleb täita ka juhul, kui isik on omandanud investeerimisriskiga elukindlustuslepingu teiselt isikult kindlustaja nõusolekul lepingu üleandmise teel (üleantud kindlustuslepingud)?
            
         Kui EFTA kohus vastab esimesele küsimusele jaatavalt, siis esitatakse järgmised lisaküsimused:
   
               2.
            
            
               Kas direktiivi 2002/83/EÜ (elukindlustuse kohta) artikli 36 lõiget 2 tuleb tõlgendada nii, et investeerimisriskiga elukindlustuse lepingu alusel toimuva üleandmise puhul tuleb uuele kindlustusvõtjale edastada ainult üldine teave, või nõutakse, et kindlustusettevõtja edastaks uuele kindlustusvõtjale ka teabe, mis seondub otseselt tema poolt omandatava elukindlustustootega, eriti seoses igasuguste erinevustega praeguse kindlustusvõtja ja kindlustuslepingu ülevõtja riskiprofiili vahel?
            
         
               3.
            
            
               Kas direktiivi 2002/83/EÜ (elukindlustuse kohta) III lisa B osa punkti b alapunktis 2 esitatud sätted seoses kindlustaja kohustustega on riigisisesesse õigusesse nõuetekohaselt üle võetud, kui riigi õigusaktides (Versicherungsaufsichtsgesetz (kindlustusjärelevalve seadus, VersAG) 4. lisa, II osa, punkt 2) on ette nähtud, et investeerimisriskiga kindlustuslepingute puhul tuleb kindlustuslepingu kehtivuse ajal anda teavet kindlustuslepinguga seotud investeeringute ja nendes sisalduvate varade liigi kohta ainult juhul, kui esitatud teabe muutumine tuleneb „seaduse muudatusest”, kuid mitte „kindlustustingimuste muutumisest” (direktiivi 2002/83/EÜ III lisa B osa punkti b alapunkt 2)?